open-index/open-wikipedia-markdown huggingface dataset:
Martin Tungevaag

**Martin Tungevaag** (s. 9. heinäkuuta 1993 Ålesund) on norjalainen tuottaja ja DJ, joka nousi suureen kuuluisuuteen vuonna 2014 kappaleella "Wicked Wonderland".

Seitsemäntoista vuoden iässä Tungevaag alkoi tuottamaan netissä jakamaansa musiikkia. Hänen singlensä "Wicked Wonderland" julkaistiin Kontor Recordsin alaisena 12. kesäkuuta 2014 ja siitä tuli listamenestys kotimaassaan Norjassa sekä muissa lukuisissa Euroopan valtioissa. Seuraajasinglen "Samsara 2015" tuotti Tungevaag, josta julkaistiin kaksi versiota. Molemmilla versioilla esiintyy ruotsalainen DJ-tuottaja Robbin "Raaban" Söderlund joka nosti molemmat versiot suureen suosioon. Versio jolla esiintyy Emila, pääsi nopeasti singlelistan kärkisijoille kotimaassaan Norjassa.

Tungevaag tuotti vuonna 2015 kappaleen "Springfield" ItaloBrothers-yhtyeen kanssa.

Vuonna 2015 Martin ja Robbin päättivät tuoda yhteistyönsä uudelle tasolle sekä loivat yhdessä duon "Tungevaag & Raaban". Duo on myös tuottanut kappaleet "Parade", "Russian Roulette", "Wolf", "Beast", "Wake up Alone", "Samsara" sekä "Magical".

Martin Tungevaag esiintyi yhdessä Raabanin kanssa vuoden 2015 Weekend Festivaleilla.

Tungevaag & Raaban esiintyivät myös vuoden 2016 Ylexpopfestareilla.

He tekivät myös vuoden 2016 kesäkumibiisin Stay Awake.

## Lähteet
UD Las Palmas Atlético

**Las Palmas Atlético** on espanjalaisen jalkapalloseuran Las Palmasin reservijoukkue. Se pelaa Espanjan kolmanneksi korkeimmalla sarjatasolla Segunda División B:ssä.

## Pelaajat
:*Päivitetty 01. helmikuuta 2015.*

Huom. Segunda División B:ssä ei ole kiinteää pelaajakohtaista numerointia. Avauskokoonpano käyttää numeroita 1–11 ja vaihtopelaajat numeroita 12–16.

## Lähteet

## Aiheesta muualla
* tintaamarilla.es 
* Joukkueen tilastot 2014-2015
Vaulx-en-Velin

**Vaulx-en-Velin** [vo ɑ̃ vəlɛ̃] on Ranskan kunta ja 43&nbsp;394 asukkaan kaupunki Lyonin itäisellä esikaupunkialueella. Se kuuluu Rhônen departementtiin Rhône-Alpesin hallintoalueella Itä-Ranskassa. 

Vaulx-en-Velin sijaitsee Rhône-joen rannalla ja on kanavien ympäröimä. Sen ja naapurikunnan Villeurbannen alueella sijaitsee suuri Cusset’n vesivoimala. Vaulx-en-Velinin muut naapurikunnat ovat Rillieux-la-Pape, Neyron, Décines-Charpieu, Chassieu ja Bron.

Vaulx-en-Veliniin kulkevat Lyonista metrolinja A, raitiotielinja T3 ja pikaraitiotie Rhônexpress.

Kaupungissa sijaitsee kaksi merkittävää oppilaitosta, julkiseen infrastruktuurirakentamiseen erikoistunut ENTPE (École nationale des travaux publics de l'État) ja arkkitehtuurikoulu ENSAL (École nationale supérieure d'architecture de Lyon).
Mitä odottaa kun odotat

**Mitä odottaa kun odotat** on vuonna 2012 ensi-iltansa saanut Kirk Jonesin ohjaama yhdysvaltalainen romanttinen komediaelokuva. Elokuvan ovat käsikirjoittaneet Shauna Cross ja Heather Hach, ja se perustuu samannimiseen raskaudesta kertovaan menestyskirjaan, jonka on kirjoittanut Heidi Murkoff.

Elokuva sai ensi-iltansa Suomessa 13. heinäkuuta 2012.

## Juoni
Elokuva kertoo viidestä pariskunnasta, jotka valmistautuvat elämänsä suurimpaan ja haastavimpaan muutokseen: vanhemmuuteen. Osa naisista saa tahoillaan tietää olevansa raskaana, yksi ei ole yhtä onnekas ja päättää adoptoida. Miehet taas perustavat oman tulevien isien kerhonsa.

## Näyttelijät

## Tuotanto
Elokuva kuvattiin Atlantassa, Georgiassa.

## Vastaanotto
Elokuva sai kriitikoilta melko kielteisen vastaanoton, mutta sen yleisömenestys oli kohtalainen.

## Aiheesta muualla

*
Rubén Rochina

**Rubén Rochina Naixes** (s. 23. maaliskuuta 1991 Sagunto) on espanjalainen jalkapalloilija, joka edustaa Primera Divisiónissa pelaavaa Levantea. Vasenjalkainen Rochina on pelipaikaltaan hyökkääjä.

## Seurajoukkueura
Rochina on saanut jalkapallo-oppinsa FC Barcelonassa. Vuodet 2008–2011 hän edusti seuran kakkosjoukkuetta FC Barcelona B:tä pelaten Segunda Divisiónissa 26 ottelua, joissa syntyi neljä osumaa.

Tammikuussa 2011 Rochina siirtyi Englannin valioliigan Blackburn Roversiin, jossa hän teki pääsarjadebyyttinsä helmikuussa 2011 Aston Villaa vastaan. Avausmaali seurassa syntyi seuraavalla kaudella eli kaudella 2011–2012 Fulham FC:tä vastaan syyskuussa 2011. Kaudella 2011–2012 Rochina teki 18 pelissä kaksi osumaa. Seuraavan kauden syyspuoliskon Rochina pelasi vielä toiseksi korkeimmalle sarjatasolle tippuneessa Blackburnissa, mutta tammikuussa 2013 hän siirtyi lainalle kotimaansa pääsarjan Primera Divisiónin Real Zaragozaan. Zaragozaa Rochina edusti kevätkauden aikana 15 kertaa ja teki yhden maalin. Syyspuolikkaan kaudesta 2013–2014 Rochina pelasi jälleen Blackburnissa pelaten vain viisi ottelua. Tammikuussa 2014 hän siirtyi jälleen lainalle Primera Divisióniin, nyt Rayo Vallecanoon. Kevätpuoliskon kaudesta 2013–2014 Rochina vietti Rayossa pelaten 17 ottelua ja tehden kolme maalia.

Elokuussa 2014 Rochina siirtyi pysyvällä sopimuksella Primera División -seura Granada CF:ään. Hän teki debyyttinsä seuran paidassa vielä saman kuun aikana Deportivo de La Coruñaa vastaan ja onnistui heti maalinteossa.

## Maajoukkueura
Rochina on edustanut Espanjan alle 17-, alle 18- ja alle 19-vuotiaita. Alle 17-vuotiaissa hän pelasi vuonna 2008 seitsemän ottelua tehden neljä maalia, alle 18-vuotiaissa vuonna 2009 yhden ottelun tekemättä maaleja ja alle 19-vuotiaissa vuonna 2010 yhdeksän ottelua tehden neljä maalia. Vuonna 2008 Rochina voitti alle 17-vuotiaiden kanssa EM-kultaa tehden turnauksessa kaksi osumaa.

## Lähteet
*
Mangrovepuukasvit

**Mangrovepuukasvit** (Rhizophoraceae) on pieni tropiikin kasviheimo koppisiemenisten Malpighiales-lahkossa. Heimon tunnetuimpia edustajia ovat tähtimangrovet (*Bruguiera*), sarvimangrovet (*Ceriops*) ja punamangrovepuut (*Rhizophora*). Toisaalta mangroveilla kasvavia puulajeja on myös muissa heimoissa; esimerkiksi omenamangrovet (*Sonneratia*) kuuluvat rantakukkakasvien (Lythraceae) heimoon.

## Tuntomerkit
Mangrovepuukasvit ovat pensaita tai puita. Lehdet ovat vastakkaisia, usein sahalaitaisia ja suurikorvakkeisia. Kukat ovat melko usein muunlaisia kuin viisilukuisia, verhiö on paksu ja läppämäinen, terälehdet ovat usein liuskaisia tai hapsuisia, ja kunkin ympäröimänä on hede tai pieni ryhmä heteitä. Sikiäin on usein enemmän tai vähemmän kehänalainen. Tribusten Gynotrocheae ja Rhizophoreae lajeilla on pönkkäjuuret.

## Levinneisyys
Mangrovepuukasvit ovat levinneet kautta koko tropiikin. Ne eivät ole pelkästään rannikoiden mangrovesoiden lajeja, vaan niitä kasvaa myös sisämaan metsissä.

## Luokittelu
Mangrovepuukasveja on 149 lajia 16 suvussa. Alaryhmiä on neljä:

1. Macarisieae sisältää seitsemän sukua ja 94 lajia trooppisessa Amerikassa ja Afrikassa sekä Etu-Intiassa ja Sri Lankassa. Runsaslajisimmat suvut ovat *[[Cassipourea]]* (62 lajia) ja *[[Dactylopetalum]]* (15 lajia).

2. *[[Paradrypetes]]*-suvussa on kaksi lajia Brasiliassa, Amazon-joella ja Atlantin rannikolla.

3. Gynotrocheae käsittää neljä sukua ja 30 lajia Etelä-Aasiassa ja Madagaskarilla. Suurin suku on 10-lajinen *[[Crossostylis]]*.

4. Rhizophoreae sisältää myös neljä sukua, joissa on 17 lajia kaikkialla tropiikissa, mutta keskittyneenä Intian valtameren itäosiin; ihmisen tuomana myös Tyynen valtameren keskiosien saarilla ja Havaijilla. Eniten lajeja on punamangrovepuiden (*Rhizophora*) suvussa, jossa lienee yhdeksän lajia.

### Suvut
Heimoon kuuluvat seuraavat suvut:
* *[[Anopyxis]]* (Pierre) Engl.
* *[[Blepharistemma]]* Wall. ex Benth.
* *[[tähtimangrovet|Bruguiera]]* Sav. – tähtimangrovet
* *[[Carallia]]* Roxb.
* *[[Cassipourea]]* Aubl.
* *[[sarvimangrovet|Ceriops]]* Arn. – sarvimangrovet
* *[[Comiphyton]]* Floret
* *[[Crossostylis]]* J.R.Forst. & G.Forst.
* *[[Gynotroches]]* Blume
* *[[Kandelia]]* (DC.) Wight & Arn.
* *[[Macarisia]]* Thouars
* *[[Pellacalyx]]* Korth.
* *[[punamangrovepuut|Rhizophora]]* L. – punamangrovet eli punamangrovepuut (mangrovepuut)
* *[[Sterigmapetalum]]* Kuhlm.

## Kuvia

Blepharistemma serratum 01.JPG|*[[Blepharistemma serratum]]*
Brugu gymno 110319-0164 sagt.jpg|Punatähtimangrove (*Bruguiera gymnorhiza*)
Carallia brachiata 01.JPG|*[[Carallia brachiata]]*
Ceriops tagal - flowers (8349980250).jpg|Polvisarvimangroven (*Ceriops tagal*) kukkia
Kandelia candel.jpg|*[[Kandelia candel]]*
Sterigmapetalum tachirense.jpg|*[[Sterigmapetalum tachirense]]*


## Lähteet
* Kassu – Kasvien suomenkieliset nimet: Rhizophoraceae
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.

### Viitteet
This Is the World We Live In

**This Is the World We Live In** on ruotsalaisen eurodance-yhtye Alcazarin kappale, joka julkaistiin vuonna 2004 albumilla  ''Alcazarized''. Se on albumin viides single. Kappaleesta tuli suuri hitti sen noustessa Ruotsissa singlelistan kolmanneksi ja Euroopan listoilla top 20:n joukkoon. Kappaleen kertosäe on otettu Genesiksen kappaleesta "Land of Confusion" ja se sisältää interpoloinnin Diana Rossin Motown-klassikosta "Upside Down".

Kappale menestyi hyvin listoilla ympäri maailmaa. Se saavutti esimerkiksi European Official Hot 100 -listan yhdeksännen sekä Airplay Official Top 100 -listan kahdeksannentoista sijan.

## Lähteet
Irvingiaceae

**Irvingiaceae** on pieni trooppinen kasviheimo koppisiemenisten Malpighiales-lahkossa.

## Tuntomerkit
Irvingiaceae-kasvit ovat puita, joiden lehdissä on pitkittäisjuovia. Korvakkeet ovat hyvin pitkiä, jopa 22 cm:n pituisia, karisevia ja sijaitsevat varren ja ruodin välissä intrapetiolaarisesti. Huomiota herättävä ja suippokärkinen kärkisilmu on niiden peittämä. Lehtien sivusuonia on tiheässä. Lehtihangoissa on myös huomattavat hankasilmut, ja versojen tyvellä on esilehtiä. Kukinto on terttumainen, haarainen ja sijaitsee lehtihangassa tai varsipäätteisesti. Kukkaperät niveltyvät lapakkoon, ja kukat ovat pieniä. Teriö on vaihtelevassa määrässä ratasmainen, heteet ovat pitkiä ja mesiäiskehrä selvästi erottuva. Yhdislehtinen sikiäin on kehänpäällinen ja koostuu kahdesta tai viidestä emilehdestä. Hedelmä on luumarja, jossa on säteen suuntaisia kuituja.

## Levinneisyys
Irvingiaceae kasvaa Keski- ja Länsi-Afrikassa sekä Kaakkois-Aasiassa ja Malaijien saaristossa.

## Luokittelu
Irvingiaceae-heimo koostuu kolmesta suvusta ja kymmenestä lajista, joista seitsemän on suvussa *[[Irvingia]]*. Lähin sukulaisheimo on Pandaceae, jonka kanssa Irvingiaceae muodostaa yhteisen kladin Malpighiales-lahkon evoluutiopuussa. Kladin ominaisuuksia ovat muun muassa kaksirivinen lehtiasento, pienet kukat, yhdislehtinen verhiö, yksi siemenaihe kunkin emilehden kärki-istukassa ja avautumaton hedelmä.

### Suvut
* *[[Desbordesia]]* Pierre ex Tiegh.
* *[[Irvingia]]* Hook.f.
* *[[Klainedoxa]]* Pierre ex Engl.

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.
### Viitteet
Heikki Korpela

**Heikki Sakari Korpela** (s. 4. syyskuuta 1990 Kempele) on suomalainen maastohiihtäjä. Hän edustaa Taivalkosken Metsä-Veikkoja. Korpela harjoittelee Lillehammerissa, Norjassa ja häntä valmentaa Jonas Kolstad.

Korpela debytoi maastohiihdon maailmancupissa maaliskuussa 2014 Salpausselällä ollen vapaan sprintissä sijalla 59. Parhaimmillaan hän on sijoittunut Otepään maailmancupissa vapaan sprintissä helmikuussa 2017 29:nneksi.

Korpela saavutti vuoden 2013 talviuniversiadeista Italian Trentinosta pronssia sekä perinteisen sprintistä että 4 × 10 kilometrin viestistä. Vuoden 2017 Keuruun SM-kisoissa Korpela ankkuroi Pyhäjärven Pohdin pronssille parisprintissä.

Kaudella 2018 Korpela voitti Taivalkosken SM-kisoissa hopeaa 50 kilometrin hiihdossa ja pronssia 4&nbsp;×&nbsp;10&nbsp;kilometrin viestissä. Hän saavutti hopeaa parisprintissä vuosina 2019 ja 2020.

## Lähteet
* 
* http://tulokset.hiihtoliitto.fi/urheilijat/heikki-korpela/
*http://www.teamkorpela.com 

### Viitteet
Jessica De Gouw

**Jessica De Gouw** (s. 15. helmikuuta 1988 Perth, Länsi-Australia, Australia) on australialainen näyttelijä. Hän on näytellyt muun muassa televisiosarjoissa *[[Dracula (televisiosarja)|Dracula]]* ja *[[Arrow (televisiosarja)|Arrow]]*.

De Gouw opiskeli näyttelemistä Curtin Universityssä, josta hän valmistui 2011. Samana vuonna hän sai ensimmäiset isommat roolinsa televisiosarjoista *[[Underbelly]]* ja *[[Crownies]]*. Vuonna 2012 hän muutti Los Angelesiin ja sai pianvierailuroolin Helena Bertinellinä eli Metsästäjättärenä The CW:n alkamassa olleesta *Arrow*-sarjasta. Hän esiintyi ensimmäisellä tuotantokaudella kolmessa jaksossa ja palasi rooliin yhdessä toisen tuotantokauden jaksossa.

De Gouw valittiin 2013 naispääosaan Bram Stokerin romaaniin löyhästi perustuvassa kymmenosaisessa televisiosarjassa *Dracula*. Hän esittää sarjassa Mina Murraytä, joka on kuin ilmetty kreivi Draculan kauan sitten kuolleen rakastetun Ilonan kaksoisolento. Hänen vastanäyttelijänään on Jonathan Rhys Meyers. Sarjan menestys jäi vaatimattomaksi, ja se päättyi yhden tuotantokauden jälkeen.

De Gouw näytteli 2016−2017 yhtä pääosaa televisiosarjassa *[[Underground (televisiosarja)|Underground]]*, joka kertoo maanalaisesta orjien vapautusliikkeestä Yhdysvaltain sisällissodan edellä.

## Filmografia

## Lähteet

## Aiheesta muualla
*
Suomettumisen uusin aalto

**Suomettumisen uusin aalto. Suomen haastavat naapurisuhteet 1990–2010** on historioitsija Esko Salmisen vuonna 2011 ilmestynyt kirja Suomen ulkopolitiikasta ja Venäjä-suhteesta. Teoksen on julkaissut Minerva Kustannus.

## Katso myös

* Suomettuminen

## Lähteet

## Aiheesta muualla
* Pentti Stranius: Suomettumisen uusin aalto. Savon sanomat 13.6.2011.
Alès

**Alès** () on Ranskan kunta ja 41&nbsp;000 asukkaan kaupunki Etelä-Ranskassa. Se kuuluu Gardin departementtiin Languedoc-Roussillonin hallintoalueella. 

Alès sijaitsee 40 kilometriä pohjoisluoteeseen Nîmesin kaupungista Gardonjoen mutkan vasemmalla rannalla, 
Sitä pidetään Cévennes-vuoristoalueen epävirallisena ”pääkaupunkina”. Se muodostaa 50 ympäristökuntansa kanssa yhteenliittymän *Alès Agglomération*, jonka alueella asuu 98&nbsp;000 asukasta.

Alès tunnetaan kaivostoiminnastaan ja kaivosalan oppilaitoksesta. Kaupungissa on Tour Vieillen kasvitieteellinen puutarha, johon on vapaa pääsy. Aiemmin Alès tunnettiin myös silkintuotannostaan, ja Louis Pasteur tutki kaupungissa 1800-luvulla silkkiperhosen tauteja. Hänen muistokseen on kaupunkiin pystytetty patsas.

Muita Alèsin alueen nähtävyyksiä ovat kaivosmuseo *Mine Témoin d’Alès*, Pierre André Benoit’n taidemuseo, Cévennesin kansallispuisto, Portesin linna ja Allègren keskiaikainen linnoituskaupunki.

Trumpetisti Maurice André (1933–2012) oli syntynyt Alèsissa.

## Lähteet

## Aiheesta muualla
Saturday (Rebecca Blackin kappale)

**Saturday** on yhdysvaltalaislaulaja Rebecca Blackin sekä yhdysvaltalaismuusikko ja YouTube-persoona Dave Daysin kappale. Se julkaistiin singlenä 3. joulukuuta 2013, aiheeseen liittyvän musiikkivideon julkaisun ollessa puolestaan seuraavana lauantaina, 7. joulukuuta. Se on jatko-osa hänen ensimmäiselle singlelle, "Fridaylle". Toisin kuin Blackin uran ensimmäiset kappaleet, "Saturday" sai pääosin positiivisen vastaanoton kriitikoilta. Muun muassa James Montgomery MTV:ltä sanoi että "Saturday on kaikkea sitä mitä voisit kuvitella". Yhdysvalloissa singleä myytiin ensimmäisen viikon aikana yhteensä 3 000 kopiota.

## Kappalelista

**Digitaalinen lataus**

# Saturday - 3:47

## Listasijoitukset

## Lähteet
Ostarilla

**Ostarilla** on vuonna 2004 perustetun Shava-yhtyeen kappale, jolla se osallistuu Uuden Musiikin Kilpailuun vuonna 2015. Tyylilajiltaan kappale on suomibhangraa. Kappaleen on säveltänyt ja sanoittanut Shavan laulaja Kiureli Sammallahti. 

Kappaleen kesto on kolme minuuttia ja kahdeksan sekuntia. Se sai Ylen nelihenkiseltä arvostelijaraadilta kaikista kappaleista parhaat pisteet tammikuun 2014 esikuuntelussa. Kappale kertoo miehestä, joka näkee kauniin naisen ostarilla eikä saa tätä mielestään.

## Lähteet
* http://yle.fi/aihe/tapahtuma/2015/01/05/shava
Anthony Pilkington

**Anthony Neil James Pilkington** (s. 6. kesäkuuta 1988 Blackburn, Englanti) on englantilais-irlantilainen jalkapalloilija, joka edustaa Englannin mestaruussarjassa pelaavaa walesilaista Cardiff Cityä. Pelipaikaltaan molempijalkainen Pilkington on vasen laitalinkki. Hän pelaa myös Irlannin jalkapallomaajoukkueessa.

## Seurajoukkueura
Pilkington edusti nuorena muun muassa Manchester Unitedia. Hänen aikuisuransa ensimmäinen seura oli kymmenennellä sarjatasolla pelannut Atheron Collieries, jota hän edusti vuonna 2006. 

Vuodet 2006-2009 Pilkington edusti Stockport Countyä, joka pelasi hänen aikanaan parhaimmillaan kolmanneksi korkeimmalla sarjatasolla Englannin ykkösliigassa. Pilkington pelasi Stockportin paidassa 80 ottelua ja teki 17 maalia.

Vuodet 2009-2011 Pilkington pelasi Ykkösliigan Huddersfield Townissa, jossa hänet valittiin kaudella 2010-2011 sarjan tähdistöön. Yhteensä Pilkington pelasi seuralle 92 ottelua, joissa syntyi 19 osumaa. 

Heinäkuussa 2011 Pilkington siirtyi Valioliigaan nousseeseen Norwich Cityyn, jossa hän teki pääsarjadebyyttinsä elokuussa 2011 Wigan Athleticia vastaan. Avausmaali syntyi Bolton Wanderersia vastaan saman vuoden syyskuussa. Avauskaudellaan seurassa eli kaudella 2011-2012 Pilkington teki 30 pelissä kahdeksan maalia. Seuraavalla kaudella eli kaudella 2012-2013 pelejä kertyi saman verran, mutta maaleja vain viisi. Kolmannella Norwich-kaudellaan, joka päättyi seuran putoamiseen pääsarjasta, Pilkington pelasi vain 15 ottelua ja teki yhden maalin. 

Elokuussa 2014 Pilkington siirtyi Englannin mestaruussarjassa pelaavaan walesilaisseura Cardiff Cityyn, jonka paidassa hän debytoi elokuussa 2014 Wigan Athleticia vastaan.

## Maajoukkueura
Englannissa syntynyt ja kasvanut Pilkington sai ja päätti edustaa Irlantia, sillä hänen isoäitinsä on kotoisin sieltä. Pilkington on pelannut Irlannin alle 21-vuotiaiden maajoukkueessa. Irlannin jalkapallomaajoukkueessa hän debytoi syyskuussa 2013 Ruotsia vastaan MM-karsintaottelussa ja avausmaalinsa maajoukkuetasolla hän iski marraskuussa 2014 Yhdysvaltoja vastaan harjoitusottelussa.

## Muuta
Anthony Pilkingtonin pikkuveli Danny on myös jalkapalloilija. Hän on pelannut parhaimmillaan Ykkösliigassa. Pilkingtonit pelasivat yhdessä Stockport Countyssä vuosina 2008-2009.

## Lähteet
* 
* http://www.national-football-teams.com/player/53599/Anthony_Pilkington.html
Universal Uclick

**Universal Uclick** on yhdysvaltalainen syndikaatti, joka tarjoaa sisältöä printti- ja verkkojulkaisuille. Se on Andrews McMeel Universalin omistuksessa.

Universal Uclickin historia alkaa vuodesta 1970, jolloin Jim Andrews ja John McMeel perustivat Universal Press Syndicaten. Sen levittämä *[[Doonesbury]]*-sarjakuva debytoi samana vuonna ja *[[Ziggy (sarjakuva)|Ziggy]]*-sarjakuva kaksi vuotta myöhemmin. Universal Press Syndicate alkoi vuonna 1980 levittää ”Dear Abby” -nimistä kolumnia. Sen jälkeen yritys on hankkinut useita muita levitysoikeuksia. Uclick oli alkujaan Universal Press Syndicaten tytäryhtiö, joka perustettiin 1996 nimellä Universal New Media. Nykyinen Universal Uclick syntyi 2009, kun Universal Press Syndicate yhdistyi Uclickin kanssa. Myös United Features Syndicate -syndikaatin kaikki sarjakuvat siirtyivät Universal Uclickin levitykseen vuonna 2011.

## Lähteet

## Aiheesta muualla
*Yrityksen kotisivut
Matthias Svederus

**Matthias Svederus (Sveder)** () oli torpparin poika, josta tuli Turun akatemiassa toiminut lainopin professori ja akatemian rehtori kahteen otteeseen.

## Elämäkerta

Svederuksen isä oli torppari nimeltään Peter. Hän pääsi opiskelemaan Lundiin, Uppsalaan ja Jenaan vuodesta 1674. Turun akatemian lainopin professori Svederuksesta tuli 1686, joskin hänen nimitystään myös vastustettiin. Tutkijana ja opettajana Svederus uppoutui varsinkin luonnonoikeuden perustelemiseen, liittäen oikeudellisten kysymysten ratkaisut sekä Raamattuun että luonnontieteellisiin uskomuksiin. Maallisista auktoriteeteista hän arvosti varsinkin Homerosta. Svedruksen johdolla puolustettiin yhteensä yhtätoista väitöskirjaa 1687-1699, koskien myös esimerkiksi postilaitosta ja kaupankäyntiä. Omia oppilaita hänellä ei ollut eikä hänen osuuttaan mainittuihin väitöskirjoihin tunneta. Svederuksen työtä arvostettiin silti, hän toimi akatemian rehtorina 1692-1693 ja uudelleen 1704-1705. Viipurilaisen osakunnan inspehtori hän oli vuodesta 1689. Hän kieltäytyi 1693 tuolloin harvinaisesta oikeustieteen tohtorin arvonimestä. Kun Turun akatemian toiminta lakkasi Suuren Pohjan sodan miehitysaikana, Svederus siirtyi 1714 Ruotsiin. Uppsalan yliopiston lainopin professoriksi hänet nimitettiin 1716. Turussa lainopin tutkimus ja opetus hiipuivat hänen lähtönsä jälkeen melkein sadaksi vuodeksi.

Posti- ja telelaitos julkaisi 1988 näköispainoksen ja suomennoksen Svederuksen ja ylioppilas Joachimus Bartholdi Caloanderin väitöskirjasta vuodelta 1689 *De tabellario*, nimeltään *Akateeminen tutkielma postinkantajasta*.

Svederuksen puoliso vuodesta 1688 oli Anna Maria Festing, jonka tiedetään olleen elossa 1757. Heidän tyttärestään Helena Swederistä tuli Turun pormestarin Carl Merthenin puoliso.

## Lähteet

## Aiheesta muualla
*  Viitattu 1.2.2015.
Hassan Whiteside

**Hassan Niam Whiteside** (s. 13. kesäkuuta 1989 Gastonia, Pohjois-Carolina) on yhdysvaltalainen koripalloilija, pelipaikaltaan sentteri. Hän edustaa NBA-liigassa pelaavaa Portland Trail Blazersia.

Sacramento Kings varasi Whitesiden  toisella kierroksella, tilaisuuden 33. pelaajana. Ennen ammattilaisuraansa hän pelasi yliopistokoripalloa Marshallin yliopistossa. Whiteside edusti Miami Heatia kausina 2014–2019. Hän voitti NBA:n torjuntatilaston kaudella 2015–2016 ja NBA:n levypallotilaston kaudella 2016–2017.

## Lähteet

## Aiheesta muualla
Talence

**Talence** on Ranskan kunta ja runsaan 41&nbsp;000 asukkaan kaupunki Bordeaux’n eteläpuolen esikaupunkivyöhykkeellä. Se kuuluu Gironden departementtiin Akvitanian hallintoalueella. 

Pohjoispuolen Bordeaux’n lisäksi Talencen naapurikuntia ovat idässä Bègles, kaakossa Villenave-d’Ornon, lounaassa Gradignan ja lännessä Pessac.

Talence tunnetaan viininvalmistamoistaan sekä monista oppilaitoksistaan, joihin kuuluvat eräät Bordeaux’n yliopiston tiedekunnat, eri alojen insinöörejä kouluttavat *Arts et Métiers ParisTech, Institut polytechnique de Bordeaux, École nationale supérieure d'électronique, informatique, télécommunications, mathématiques et mécanique de Bordeaux (ENSEIRB-MATMECA)*, arkkitehtuurikoulu 	*École nationale supérieure d'architecture et de paysage de Bordeaux* ja liiketaloustieteellinen korkeakoulu *[[KEDGE Business School|KEDGE]]*.
Al Bayda (maakunta)

**Al Baydan maakunta** (myös *Beidan maakunta*; ) on Jemenin maakunta maan keskiosassa. Sen pinta-ala on noin 9&nbsp;300 neliökilometriä ja sen asukasluku noin 715&nbsp;000. Maakunnan hallinnollinen keskus on Al-Bayda.

Maakunta on perustettu vuonna 1973 jakamalla Ridan maakunta Al Baydaksi ja Dhamariksi. Al Bayda jakautuu 20 piirikuntaan.

Maakunnan luontoa hallitsevat vuoristot, joiden väleissä olevissa laaksoissa voi viljellä maata. Al Baydan länsiosassa on laaja kuiva ylänköalue. Maakunnassa on laajoja heimoalueita, joissa maan keskushallinnolla on hyvin vähän vaikutusvaltaa.

## Lähteet
Roller Derby Suomi Cupin kausi 2015

**Kausi 2015** oli Roller Derby Suomi Cupin kolmas kausi. Runkosarjan neljä parasta pääsivät lopputurnaukseen, joka pelattiin Helsingissä 21.11. Runkosarjan viimeisen oli tarkoitus karsia ensi kauden cup-paikasta I-divisioonan voittajan kanssa. Runkosarjan voitti Kallio Rolling Rainbow. Mestaruuden voitti Kallio Rolling Rainbow, joka voitti myös runkosarjan. Runkosarjan päätteeksi Lahti Roller Derby luopui sarjapaikasta, jonka vuoksi I-divisioonan voittaja Oulu Roller Derby nousi ensi kaudeksi Suomi Cupiin ilman karsintaa.

## Runkosarja

### Sarjataulukko

Kahden tai useamman joukkueen päätyessä tasapisteisiin, runkosarjan sijoitukset ratkaistaan järjestyksessä: 1. keskinäisten ottelujen pisteet, 2. keskinäisten otteluiden piste-ero, 3. keskinäisten otteluiden tehdyt pisteet, 4. kaikkien otteluiden piste-ero, 5. kaikkien otteluiden tehdyt pisteet, 6. arpa. Joukkueiden välinen järjestys ratkaistaan sijoitus kerallaan. Mikäli kaikilla tasapisteissä olevilla joukkueilla ei ole keskinäisiä otteluita ohitetaan kohdat 1-3.

### Otteluohjelma

1 Luovutusvoitto Kalliolle.
2 Luovutusvoitto DRRG:lle.

## Lopputurnaus
Lopputurnaus pelattiin 21.11.2015 Pasilan urheiluhallissa Helsingissä.

## Putoamiskarsinta

Runkosarjan viimeisen piti karsia ensi kauden cup-paikasta I-divisioonan voittajan kanssa. Koska Lahti luopui koko sarjasta, I-divisioonan voittanut Oulu nousi ensi kauden Suomi Cupiin ilman karsintaa.

## Lähteet
Kam Chancellor

**Kameron Darnel "Kam" Chancellor** (s. 3. huhtikuuta 1988 Norfolk, Virginia) on yhdysvaltalainen amerikkalaisen jalkapallon pelaaja, pelipaikaltaan takapuolustaja. Hän on vuodesta 2010 lähtien edustanut NFL:ssä pelaavaa Seattle Seahawksia.

Ennen ammattilaisuraansa Chancellor pelasi yliopistojalkapalloa Virginian teknillisessä yliopistossa. Seahawks varasi hänet viidennellä kierroksella vuoden 2010 , tilaisuuden 133. pelaajana.

## NFL-ura

Chancellor on vuodesta 2012 lähtien muodostanut Seattle Seahawksin pelätyn puolustuksen takakentän nelikon *"Legion of Boomin"* yhdessä toisen takapuolustajan Earl Thomasin sekä kulmapuolustajien Richard Shermanin ja Byron Maxwellin kanssa. Kaudella 2013 nelikko oli isossa roolissa Seahawksin voittaessa seurahistorian ensimmäistä kertaa Super Bowlin.

Seuraavana vuonna Seahawks eteni jälleen Super Bowliin, jossa tällä kertaa vastaan asettui New England Patriots. Seahawks epäonnistui kuitenkin dramaattisten vaiheiden jälkeen lopulta mestaruuden uusimisessa.

Chancellor on valittu kolmesti NFL:n tähdistöotteluun Pro Bowliin.

## Lähteet
Clark Gesner

**Clark Gesner** (27. maaliskuuta 1938 Augusta, Maine, Yhdysvallat – 23. heinäkuuta 2002 New York, New York, Yhdysvallat) oli yhdysvaltalainen säveltäjä, sanoittaja ja näyttelijä. Hänen tunnetuin työnsä on Charles Schulzin *[[Tenavat]]*-sarjakuvaan pohjautunut musikaali *[[You’re A Good Man, Charlie Brown]]* (suom. *Tenavat*), joka sai ensi-iltansa 1967 ja jota esitettiin Off Broadwayllä lähes 1&nbsp;600 kertaa. Gesner sävelsi musiikkia urallaan moniin muihinkin esityksiin ja näytteli paikallisteattereissa.

## Nuoruus ja opiskelu
Clark Gesner syntyi 27. maaliskuuta 1938 Mainen Augustassa. Hänen vanhempansa olivat unitaaripastori H. Mortimer Gesner, Jr. ja Eleanor Clark Gesner. Clark Gesner kävi high schoolin New Jerseyn Plainfieldissä, käsikirjoitti koulun teatterituotantoja ja myös esiintyi niissä. Hän aloitti opintonsa Princetonin yliopistossa vuonna 1956. Hän liittyi yliopistossa Princeton Triangle Club -nimiseen teatteriseurueeseen, jossa toimi näyttelijänä, käsikirjoittajana ja säveltäjänä. Gesner valmistui 1960 pääaineenaan englannin kieli.

## Ura
Pian valmistumisensa jälkeen Gesner sai paikan television lastenohjelman *[[Captain Kangaroo]]n* käsikirjoittajana. Hänet värvättiin armeijaan vuonna 1961. Hän palveli kahden vuoden ajan Governors Islandilla ja Manhattanilla myymässä teatterilippuja USO:n esityksiin. Gesner jatkoi *Captain Kangaroon* käsikirjoittamista armeija-aikanaan ja myös kotiuduttuaan vuonna 1963. Samaan aikaan hän käsikirjoitti myös muitakin televisio-ohjelmia ja julkaisi ensimmäiset äänityksensä.

Gesner oli 1960-luvun alussa alkanut kirjoittaa Charles Schulzin *[[Tenavat]]*-sarjakuvaan pohjautuvia kappaleita, mutta hän ei saanut United Featuresilta lupaa *Tenavat*-hahmojen käyttämiseen. Hän kuitenkin sai Schulzilta luvan hahmojen käyttämiseen lähetettyään tälle muutamia kappaleita. Gesner nauhoitti vuonna 1966 äänityksen, jossa Orson Bean esitti Jaska Jokusta ja Gesner itse Eppua. Arthur Whitelaw’n innoittamana Gesner alkoi työstää nauhoituksesta näytelmää, joka sai ensi-iltansa 7. maaliskuuta 1967. *[[You’re A Good Man, Charlie Brown]]* -musikaalista tuli hitti, ja sitä esitettiin Off Broadwayllä lähes 1&nbsp;600 kertaa. Lisäksi se kiersi Yhdysvaltain kuudesti ja tuotettiin uudelleen lukuisissa koulu- ja paikallisteattereissa Yhdysvalloissa ja muualla maailmassa. *You’re A Good Man, Charlie Brown* tuotiin 1971 myös Broadwaylle, mutta siellä sitä esitettiin vain noin kuukauden.

*You’re A Good Man, Charlie Brown* -näytelmän menestys takasi Gesnerille hyvän toimeentulon loppuelämäkseen, mutta hän ei missään vaiheessa onnistunut toistamaan menestystään. Hänen vuoden 1979 musikaaliaan *The Utter Glory of Morrissey Hall* esitettiin vain kerran. Gesner jatkoi kuitenkin kabaree- ja teatterikappaleiden säveltämistä, ja monet hänen sävellyksistään olivat mukana *The Jell-O Is Always Red* -revyyssä, jossa Gesner itse myös näytteli. Hän näytteli lisäksi useissa paikallisissa teatterituotannoissa.

## Lähteet

## Aiheesta muualla
*Clark Gesner -kokoelma Pricentonissa 
*
*Gesner Internet Broadway Databasessa
Ephemeral

__NOTOC__
**Ephemeral** on Insomniumin EP-levy, joka julkaistiin 19. syyskuuta 2013. Nimikappale Ephemeral julkaistiin myöhemmin *[[Shadows of the Dying Sun]]* -albumilla.

## Kappaleet
#
#
#
#

## Kokoonpano
* Markus Hirvonen ‎– rummut
* Ville Friman ‎– kitara, laulu
* Niilo Sevänen ‎– laulu, bassokitara
* Markus Vanhala ‎– kitara

## Arvostelut
* Sputnikmusic: 

## Lähteet

## Aiheesta muualla
* 
*
Surusoitto

**Surusoitto** (opus 111b) on Jean Sibeliuksen säveltämä urkusävellys. Hän sävelsi sen vuonna 1931 pikavauhtia parissa päivässä Johanneksen kirkossa pidettyyn ystävänsä Akseli Gallen-Kallelan siunaustilaisuuteen. Kalevi Kiviniemi löysi käsin kirjoitetun version siitä noin vuonna 2005. *Surusoitto* on julkaistu myös painettuna, mutta se poikkeaa tästä ensimmäisestä, käsin kirjoitetusta teoksesta. 

Aino Sibeliuksen mukaan teos olisi peräisin kahdeksannesta sinfoniasta, jonka Sibelius poltti. Kiviniemi sanoo sävellyksestä:

## Lähteet

## Aiheesta muualla
*
Ștefan Vodă

**Ștefan Vodă** () on pikkukaupunki ja Ștefan Vodăn piirin keskus Etelä-Moldovassa, maan kaakkoiskulmassa, lähellä Ukrainan Odessan alueen rajaa. Ștefan Vodăsta on maanteitse, Căușenin ja Anenii Noin kautta, noin 100 kilometriä siitä luoteessa sijaitsevaan pääkaupunki Chișinăuhun. Ukrainan Odessaa kohti vievän maantien rajanylityspisteeseen on noin 50 kilometriä.

Ștefan Vodăssa on Moldovan tilastokeskuksen arvion mukaan noin 8&nbsp;600 ja koko maaseutuvaltaisessa piirissä 71&nbsp;000 asukasta (2014). Kaupunki on kasvanut jonkin verran viime vuosikymmenen aikana; vuonna 2004 asukkaita oli 7&nbsp;768 (piirissä 70&nbsp;594). Tuolloin kaupungin asukkaista 81,1 prosenttia oli etnisesti moldovalaisia, 7,1 prosenttia ukrainalaisia, 7,7 prosenttia venäläisiä. Koko piirissä vastaavat osuudet olivat 92,5&nbsp;%, 3,1&nbsp;% ja 2,7&nbsp;%.

Lähin rautatieyhteys on Căușeni, noin 29 kilometriä luoteeseen. 

## Lähteet

## Aiheesta muualla
*Säätila: Vremea în Ştefan-Vodă, r-ul Ştefan-Vodă  (meteo2.md)
Daqing

**Daqing** (, pinyin: Dàqìng Shì) on prefektuuritason kaupunki Koillis-Kiinassa Heilongjiangin maakunnassa. Kaupunki kasvoi öljyntuotannon ympärille 1960- ja 1970-luvuilla. Kaupungin keskusta sijaitsee linnuntietä noin 140 kilometriä maakunnan pääkaupunki Harbinista luoteen. Prefektuurin pinta-ala on 22&nbsp;161 neliökilometriä. Vuonna 2010 kaupungissa oli 2&nbsp;904&nbsp;532 asukasta.

## Historia
Öljyntuotanto Daqingin alueella alkoi vuonna 1959 ja se alkoi kasvaa nopeasti Mao Zedongin kehotettua valtion ryhtyvän toimiin öljyntuotannon kasvattamiseksi helmikuussa 1960. Kiinan suhteet Neuvostoliittoon olivat huonontuneet ja maa pyrki lisäämään energiaomavaraisuuttaan. Kaupunkiin tuotiin 40&nbsp;000 työntekijää ja kaupungin rakentaminen valmistui vuonna 1963. Valtion propagandassa kaupunkia käytettiin esimerkkinä tehokkuudesta. Propagandakoneisto teki erityisen tunnetuksi mallityöläisenä esitetyn Wang Jinxinin, jota kulttuurivallankumouksen kannattajat pitivät sittemmin esimerkkinään. Kaupungista tulikin maailman neljänneksi suurin öljyntuotantoalue ja suurin laatuaan Kiinassa. Öljyntuotannon määrä on sittemmin tippunut huipustaan. 1990-luvulla valtio on myös vähentänyt omistamiaan teollisuuslaitoksia Koillis-Kiinan niin sanotulla ruostevyöllä, johon Daqingkin kuuluu. Leikkaukset johtivat suuriin mielenosoituksiin vuonna 2002, jotka herättivät kansainvälistäkin huomiota kokonsa takia.

## Hallinnollinen jako
Piirikuntatasolla prefektuuri jaetaan viiteen kaupunkipiiriin, kolmeen piirikuntaan ja yhteen autonomiseen piirikuntaan seuraavasti:

## Talous

Vuonna 2012 Daqingin bruttokansantuote oli yhteensä 400,05 miljardia renminbiä. Suurimmat kaupungin teollisuuden alat ovat maakaasun ja öljyn tuotanto, petrokemia, elintarviketeollisuus, rakennusmateriaalien tuotanto ja laiteteollisuus. Öljyn ja maakaasuntuotanto on näistä selkeästi suurin sen vastatessa 73,7&nbsp;% kaupungin koko teollisesta tuotannosta. Vuoteen 2005 saakka Daqingissa tuotettiin 50 miljoonaa tonnia öljyä vuosittain, mutta vuonna 2010 tuotannon arvioitiin tippuvan 30 miljoonaan tonniin ja vuonna 2020 edelleen 20 miljoonaan tonniin.

## Lähteet

## Aiheesta muualla
Mitä näitä nyt oli

**Mitä näitä nyt oli** on suomalaisen industrial metal -yhtye Turmion Kätilöiden kokoelma-albumi. Se julkaistiin 6. heinäkuuta 2012 levymerkillä Spinefarm Records.

## Kappaleet
#
#
#
#
#
#
#
#
#
#
#
#
#
#
#
#
#
#
#
#

## Arvostelut
* Desibeli.net: 
* Imperiumi: 8/10

## Lähteet

## Aiheesta muualla
* ''Mitä näitä nyt oli'' discogs.com -sivustolla
Cantemir

**Cantemir** (, ) on pikkukaupunki ja Cantemirin piirin keskus Etelä-Moldovassa. Kaupungin keskustasta noin 1,5 kilometriä luoteeseen virtaa Prutjoki, jossa kulkee Moldovan ja Romanian välinen raja.

Cantemirista on maanteitse, noin 120 kilometriä pääkaupunki Chișinăuhun. Kaupungin itäpuolella on Moldovan rautateiden rautatieasema *Cania*. Sieltä on ainakin periaatteellinen ratayhteys Prutjoen yli Romaniaan.  

Cantemirissä on Moldovan tilastokeskuksen arvion mukaan noin 5&nbsp;800 ja koko maaseutuvaltaisessa piirissä 62&nbsp;300 asukasta (2014). Kaupunki on kasvanut huomattavasti viime vuosikymmenen aikana; väestönlaskennassa 2004 asukkaita kirjattiin 3 &nbsp;872 (piirissä 60&nbsp;001 ). Tuolloin kaupungin asukkaista 76,4 prosenttia oli etnisesti moldovalaisia, 8,3 % bulgarialaisia, 7,1 % venäläisiä ja 4,0 % ukrainalaisia. Koko piirissä vastaavat osuudet olivat 88,3&nbsp;%, 6,2&nbsp;%, 1,2&nbsp;% ja 1,6&nbsp;%. 

## Lähteet

## Aiheesta muualla
Telenești

**Telenești** (, ) on pikkukaupunki ja Teleneștin piirin keskus Keski-Moldovassa. Teleneștistä on 93 kilometriä pääkaupunki Chișinăuhun. Kaupunkiin ei ole rautatieyhteyttä. Lähin asema on Călărași, joka sijaitsee noin 30 kilometriä etelään. 

Teleneștissä on Moldovan tilastokeskuksen arvion mukaan noin 8&nbsp;100 ja koko piirissä 73&nbsp;100 asukasta (2014). Vuonna 2004 asukkaita kirjattiin 6&nbsp;855 (piirissä 70&nbsp;126 ).

## Lähteet
Garges-lès-Gonesse

**Garges-lès-Gonesse** () on Ranskan kunta ja 41&nbsp;000 asukkaan kaupunki Pariisin pohjoispuolen esikaupunkivyöhykkeellä. Se kuuluu Sarcellesin departementtiin Île-de-Francen hallintoalueella. 

Hyvin kaupungistunut kunta sijaitsee lähellä Le Bourget’n lentoasemaa. Garges–Sarcelles-asemalle kulkee RER-juna D.

Garges muodostaa yhdessä Sarcellesin, Arnouvillen, Villiers-le-Belin ja Gonessen kuntien kanssa alueellisen yhteenliittymän nimeltä *Communauté d'agglomération Val de France*.
Hank Moody

**Henry James ”Hank” Moody** on kuvitteellinen hahmo, joka esiintyy päähenkilönä Showtimen draamasarjassa *[[Californication (televisiosarja)|Californication]]*. Hank on menestynyt kirjailija, jonka tuotantoa ja elämäntavoitteita häiritsevät alkoholi, päihteet ja erityisesti vaihteleva suhde pitkäaikaiseen (ex-)naisystävään, Karen van der Beekiin, sekä parin yhteiseen tyttäreen Rebecca ’Becca’ Moodyyn.
 
Hankin taipumus ajautua ongelmiin aiheuttaa useita koomisia käänteitä pitkin sarjaa, ja läpi tuotantokausien hän pyrkiikin selvittelemään lähipiirissään ja elämässään aiheuttamiaan sotkuja.

Sarjassa Hank Moodya näyttelee David Duchovny.

## Hahmon historia
Hank on kotoisin Long Islandilta, mutta muuttaa nuoruudessaan New Yorkiin. Kaupungissa hän tapaa Karenin, joka pian parin alettua tapailla tulee raskaaksi ja synnyttää heidän yhteisen tyttärensä Beccan. Juuri ennen sarjan alkua Hank kirjoittaa menestysromaaninsa God Hates Us All, jonka elokuvaversion käsikirjoitus lopulta vie perheen Los Angelesiin, kaupunkiin, joka on sarjan seitsemän tuotantokauden päätapahtumapaikka. 

## Lähteet
* http://www.imdb.com/title/tt2785154
* http://www.imdb.com/character/ch0031933

## Aiheesta muualla
* http://www.nelonen.fi/ohjelmat/californication
* http://www.sho.com/sho/californication/home

__INDEX__
Erilaiset ystävät

**Erilaiset ystävät** (*Any Day Now*) on yhdysvaltalainen draamasarja, jota esitettiin Lifetime-kanavalla vuodesta 1998 vuoteen 2002. Sarjan pääosia näyttelevät Annie Potts ja Lorraine Toussaint. Heidän roolihenkilönsä Mary Elizabeth eli "M.E." O'Brien Sims (Potts) ja Rene Jackson (Toussaint) ovat säilyttäneet lapsuusajan ystävyytensä huolimatta rodullisesta ja sosioekonomisesta eriarvoisuudestaan.

Sarjan alussa Rene palaa monien vuosien jälkeen kotikaupunkiinsa, Alabaman Birminghamiin, menestyneenä asianajajana ja "sinkkuna". Siellä hän kohtaa jälleen lapsuudenystävänsä, työväenluokkaisen ja perheellisen M.E:n. Naisten keskinäinen ystävyys ei kuitenkaan ole kuollut tai edes haalistunut, vaikka menneisyyden ja nykyisyyden varjot haastavatkin sen.

Sarjassa tärkeässä osassa ovat myös päähenkilöiden lapsuuteen 1960-luvulle sijoittuvat takautumat, joissa heitä esittävät lapsinäyttelijät Mae Middleton ja Shari Dyon Perry. Tuolloin rotusorto oli yleistä Yhdysvaltain etelävaltioissa. Asiaa toi erityisesti esiin se, että Renen isä oli mustien kansalaisoikeusliikkeen paikallinen aktiivi.

Sarjan englanninkielinen nimi on otettu Chuck Jacksonin vuoden 1962 kappaleesta "Any Day Now", joka tuo yhtymäkohdan yhdysvaltalaiseen mustien kansalaisoikeusliikkeeseen. Kappale on myös sarjan tunnusmusiikkina Lori Perryn esittämänä.
Lapin Helvetti (Terveiden Käsien albumi)

**Lapin Helvetti** on Terveiden Käsien studioalbumi. Albumin julkaisi Svart Records 6. maaliskuuta 2015 CD:nä ja LP:nä. 

Albumi nousi Suomen virallisen listan sijalle 29.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Imperiumi.net: 8+/10
* Inferno: 
* Kaaoszine: 7.5/10
* Miasma: 
* Noise.fi: 
* Soundi: 

## Lähteet
Unbreakable (EP)

**Unbreakable** on suomalaisen power metal -yhtye Stratovariuksen EP-levy, joka julkaistiin tammikuussa 2013 levymerkillä EarMUSIC.

Kappaleet 2–5 ovat uudelleenmasteroituja versioita yhtyeen aiemmasta tuotannosta. EP:n kansitaiteen toteutti Gyula Havancsák.

## Kappaleet
#
#
#
#
#

## Kokoonpano
* Timo Kotipelto – laulu
* Jörg Michael – rummut (kappaleet 2–5)
* Jari Kainulainen – bassokitara (kappaleet 4–5)
* Timo Tolkki – kitara (kappaleet 4–5)
* Rolf Pilve – rummut (kappale 1)
* Matias Kupiainen – kitara (kappaleet 1–3)
* Lauri Porra – bassokitara (kappaleet 1–3)
* Jens Johansson – kosketinsoitin

### Tuotanto
* Matias Kupiainen – tuottaja, äänittäjä, miksaaja
* Mika Jussila – masteroija, remasteroija (kappaleet 2–5)
* Gyula Havancsák – kansikuva

## Arvostelut
* Imperiumi.net: 9-/10
* Kaaoszine: 10/10

## Lähteet

## Aiheesta muualla
* 
* Unbreakable discogs.com -sivustolla
Hangzhou-Xiaoshanin kansainvälinen lentoasema

**Hangzhou-Xiaoshanin kansainvälinen lentoasema** ()  on kansainvälinen lentoasema Zhejiangin maakunnan pääkaupungin Hangzhoun Xiaoshanin kaupunkipiirissä, noin 27 kilometrin päässä Hangzhoun keskustasta. Lentoasema palvelee vuosittain noin 28 miljoonaa matkustajaa Kiinan sisäisessä liikenteessä. Lentoasemalta on lisäksi säännölliset yhteydet Euroopan, Aasian, Afrikan ja Lähi-idän suurimpiin kaupunkeihin. Air China, China Southern Airlines ja Xiamen Airlines käyttävät lentoasemaa yhtenä solmukohdistaan. Vuonna 2014 lentoasema oli Kiinan kymmenenneksi suurin matkustajamäärillä mitattuna ja seitsemänneksi suurin rahtimäärissä mitattuna.

## Historia
Lentoaseman rakennus suoritettiin kolmessa vaiheessa. Ensimmäisen vaiheen rakennus alkoi heinäkuussa 1997. Vaihe saatiin päätökseen, ja asema avattiin liikenteelle 30. joulukuuta 2000. Samalla se korvasi vanhan Hangzhou-Jianqiaon lentoaseman, joka oli sekä siviili- että sotilaskäytössä. Maaliskuussa 2004 Hangzhou-Xiaoshanin lentoasemasta tuli virallisesti kansainvälinen, kun maahanmuutto- ja tullitilat valmistuivat. Toinen 3 600 metriä pitkä kiitotie saatiin valmiiksi, ja terminaalilaajennukset aloitettiin 2012.

## Lähteet

## Aiheesta muualla
*Lentoaseman viralliset kotisivut
Șoldănești

**Șoldănești** (, ) on pikkukaupunki ja Șoldăneștin piirin keskus Keski-Moldovassa. Șoldănești sijaitsee maanteitse 80,7 kilometriä Pohjois-Moldovan keskuskaupunki Bălțista itään kohti Transnistrian Rîbnițaa (41,7 km) johtavien kulkuyhteyksien varrella. Pääkaupunki Chișinău on etelässä, maanteitse noin 105 kilometrin etäisyydellä. Șoldăneștissa on rautatieasema. 

Șoldăneștissä on Moldovan tilastokeskuksen arvion mukaan 7&nbsp;500 ja koko piirissä 42&nbsp;400 asukasta (2014). Vuonna 2004 asukkaita kirjattiin 6&nbsp;304 (piirissä 42&nbsp;227). Väestöstä moldovalaisia oli tuolloin 91,8 prosenttia (piirissä 95,6&nbsp;%), ukrainalaisia 3,7&nbsp;% (2,5&nbsp;%) ja venäläisiä 3,2&nbsp;% (0,9&nbsp;%). 

## Lähteet
Fudan-yliopisto

**Fudan-yliopisto** on Kiinan Shanghaissa sijaitseva yksi maan tunnetuimmista yliopistoista. Se kuuluu Kiinan kärkiyliopistojen (C9) ryhmään.

## Historia

Fudan-yliopisto perustettiin Fudanin julkisen koulun nimellä vuonna 1905. Sen perustaja Ma Xianbo oli ammatiltaan opettaja ja tuli korkeassa asemassa olleesta katolilaisesta suvusta. Oppilaitos nimettiin yliopistoksi vuonna 1917. Vuonna 1937 alkaneen Kiinan–Japanin sodan aikana yliopiston toiminta siirrettiin Chongqingiin monien muiden Kiinan virastojen ja laitosten tavoin. Yliopisto palasi Shanghaihin vuonna 1946. Kiinan kommunistien voitettua Kiinan sisällissodan vuonna 1949 koulujärjestelmään tehtiin muutoksia. Tämän johdosta Fudan-yliopisto menetti vuonna 1953 laki-, talous- ja maataloustiedekuntansa. Toisaalta muista yliopistoista siirrettiin tiedekuntia ja tutkijoita Fudan-yliopiston alaisuuteen. Fudan sai ammattitiedekuntansa takaisin vuonna 1978 uusien uudistuksien myötä. Vuonna 2000 Shanghain lääketieteelinen yliopisto liitettiin Fudan-yliopistoon.

## Toiminta
Vuonna 2007 Fudan-yliopisto sisälsi 17 koulua, 70 tiedekuntaa, 226 tutkimuslaitosta ja 30 laboratoriota. Fudanin tunnetuimpia oppialoja ovat esimerkiksi filosofia, kiinan kieli, kemia, biologia, journalismi ja matematiikka.

QS World University Rankings listasi yliopiston sijalle 71 maailman ja sijalle 22 Aasian parhaiden yliopistojen joukossa vuonna 2014. Vuoden 2020 ARWU-yliopistoranking sijoitti sen tuhannen hyvätasoisen tutkimusyliopiston maailmanlistallaan sijalle 100. 

## Lähteet
Lepakkotuoli

**Lepakkotuoli** on kevytrakenteinen nojatuoli, joka muodostuu osiin purettavissa olevasta putkirungosta ja sen varaan ripustetusta, nahasta tai markiisikankaasta ommellusta istuinvaatteesta. Tuolista tuli Suomessakin suosittu nuorten kotien ja vapaa-ajanasuntojen kevyt ja siirreltävä kaluste 1950–1960-luvuilla.

## Historiaa
Ensimmäisen lepakkotuolin toi markkinoille argentiinalainen Grupo Austral vuonna 1938, ja tuoli sai yhtiökumppanien Antonio Bonet Castellana, Juan Kurchan ja Jorge Ferrari Hardoy sukunimien alkukirjainten mukaan nimen BKF-tuoli (). Se oli moderni versio alun perin sotilasleirikäyttöön 1870-luvulla tehdystä kokoontaittuvasta *Paragon-telttatuolista*. 1900-luvun alussa siitä kehitettiin Libyan Tripolissa Italian siirtomaahallinnon tarpeisiin valmistettu *Tripolina-tuoli*, ja tästä edelleen kehitettiin BKF-tuoli erään Buenos Airesiin valmistuvan modernin asuinkerrostalon sisustuksen osaksi. Aiemmin muun muassa Le Corbusierin kanssa työskennellyt suunnittelijakolmikko korvasi esikuvien puurungon ja metallinivelet teräsputkista taivutetuilla runko-osilla, joiden neljä alataivetta toimivat tuolin jalkoina ja neljä ylätaivetta istuinvaatteen ripustuskulmina.

BKF-tuoli oli näytteillä *Salon de Artistas Decoradores* -sisustusnäyttelyssä, josta sen keksi New Yorkin Modernin taiteen museon johtaja Edgar Kaufmann Jr. ja otti sen museon kokoelmiin. Tuoli valittiin myös Frank Lloyd Wrightin Kaufmannin perheelle piirtämään Fallingwater-taloon.

Suomalaisen Artekin silloinen yhteistyöyritys Artek-Pascoe Inc. otti tuolin ensimmäisenä tuotantoon Yhdysvalloissa 1941. Yritys joutui kuitenkin vararikkoon 1948, minkä jälkeen lepakkotuolia valmisti Knoll-huonekaluyritys vuoteen 1951 saakka, mutta se ei onnistunut saamaan sille patenttia lukuisten jäljitelmien tultua markkinoille. Tuolityyppi sai kuitenkin yhä useampia muunnelmia valmistajia eri maissa, ja siitä tuli nuorekkaan ja modernin sisustustyylin tärkeä tunnusmerkki 1950–1960-luvuilla. Knoll-museon intendentti Albert Pfeiffer pitää lepakkotuolia 1900-luvun menestyneimpänä tuolimallina.

Vuonna 2013 Bárbara Giménez Weinbaum kehitti BKF-suunnittelijatrion alkuperäisen luonnoksen pohjalta kahdenistuttavan *Butterfly Twin Chairin*.
## Lähteet
Inamorata (albumi)

**Inamorata** on country rock-yhtye Pocon 18. albumi vuodelta 1984.

## Kappaleet
### A-puoli
# 
# 
# 
# 
# 

### B-puoli
#
# 
# 
# 
# 

## Kokoonpano
*Paul Cotton – kitara, laulu
*Rusty Young – steel guitar, kitara, laulu
*Charlie Harrison – basso, laulu
*Steve Chapman – rummut, lyömäsoittimet
*Kim Bullard – kosketinsoittimet, laulu
*Steve Forman – lyömäsoittimet
*Armand Karpoff – sello
*Phil Kenzie – saksofoni
*Buell Neidlinger – basso
*Denise Subotnile – kitara, viulu, laulu
*Richie Furay – kitara, laulu
*George Grantham - rummut, laulu
*Timothy B Schmit – basso, laulu
*Steve Forman – rummut, lyömäsoittimet
*Vinnie Colaiuta – rummut, lyömäsoittimet
*George Doering – kitara, laulu
*Richard Gibbs – kosketinsoittimet
*Randy Kerber – kosketinsoittimet
*Neil Stubenhaus – basso

## Arviot
* Allmusic:  

## Lähteet
Neuvostoliitto (lehti)

***Neuvostoliitto*** (, *Sovetskij Sojuz*, vuoteen 1950 ***Neuvostoliittoa rakennetaan***, СССР на стройке, *SSSR na strojke*) oli useilla eri kielillä ilmestynyt Neuvostoliiton valtion kustantama aikakauslehti, jota julkaistiin vuosina 1930–1939 ja uudelleen toisen maailmansodan jälkeen 1949–1991. Suomenkielisenä se ilmestyi vuodet 1957–1991. 

## Historia ja sisältö
Kirjailija Maksim Gorkin perustama lehti ilmestyi aluksi venäjän lisäksi myös englanniksi, ranskaksi sekä saksaksi ja ennen toista maailmansotaa lehteä alettiin julkaisemaan vielä espanjaksi vuonna 1937. Muita kieliä olivat kiina (1950), korea (1954), japani (1955), arabia, serbokroaatti, urdu ja hindi (1956), suomi ja romania (1957), unkari (1958), mongoli (1960), bengali (1967), vietnam (1968) sekä italia (1969).

Neuvostoliitto-lehteä oli parhaimmillaan myynnissä yli 130 maassa. Sen kääntämisesti ja painamisesta huolehti Moskovassa toiminut kirjankustantamo Progress. Lehden julkaisu lopetettiin joulukuussa 1991 Neuvostoliiton lakkauttamisen myötä.

## Sisältö
Suurimman osan ajastaan nelivärisenä ilmestynyt lehti sisälsi artikkeleita muun muassa Neuvostoliiton taloudesta, tieteestä, teknologiasta, taiteesta, kulttuurista ja urheilusta sekä myös maan tavallisten kansalaisten elämästä. Pääpaino oli Neuvostoliiton taloudellisten, tieteellisten ja teknisten saavutuksien esittelyssä. Lehdessä oli myös palsta, jossa vastattiin lukijoiden Neuvostoliittoa koskeviin kysymyksiin sekä lapsille ja naisille tarkoitetut osiot. Luoteeltaan se oli propagandistinen, mutta ei kuitenkaan sisältänyt ideologisia artikkeleita.

Neuvostoliitto-lehti tunnettiin alusta lähtien laadukkaasta kuvajournalismistaan. Sen valokuvaajina toimi lukuisia alan merkittäviä neuvostoliittolaisia nimiä, kuten Max Alpert, Anatoli Garanin, Jevgeni Haldei, Boris Ignatovitš, El Lisitski, Mark Markov-Grinberg, Georgi Petrusov, Aleksandr Rodtšenko ja Arkadi Šajkhet. Lehden kuvituksen tasoa korosti myös painamiseen käytetty poikkeuksellisen hyvälaatuinen paperi.

## Lähteet

## Aiheesta muualla
*Neuvostoliitto-lehden kuvia Daily Mailin artikkelissa
Kankare

**Kankare** voi tarkoittaa seuraavia:

* kankare, J. G. Granön luokittelun mukaan: 10–20 metriä korkea kukkula
* Kankare, myös *Kankari*, kylä Halikossa
* Kelloliike Kankare Ky, kelloliike Säkylässä
* Kankare, sukunimenä:
** Jouko Kankare (s. 1940), suomalainen kemisti ja professori
** Reetta Kankare (s. 1988), suomalainen näyttelijä
** Satu Kankare, Lapuan kaupunginjohtaja
** Säde Kankare, yhteiskunnallinen vaikuttaja
** Vilho Kankare (1917–2008), suomalainen sotakirjailija
** Ville Kankare, sisällöntuottaja ja YouTube-videoiden tekijä
** Wolf Kankare (s. 1990), suomalainen sarjakuvataiteilija